Source: https://politeia.org.ro/stiri-revista-presei/revista-presei-23-ianuarie-spitale-regionale-pentru-urmasii-urmasilor-nostri/63259/
Timestamp: 2020-06-04 01:14:06+00:00
Document Index: 32148830

Matched Legal Cases: ['CCR ', 'CCR ', 'CCR ', 'CCR ', 'CCR ', 'CCR ', 'CCR ', 'CCR ', 'CCR ', 'CSM ', 'CCR ', 'CSM ', 'CCR ', 'CSM ', 'CSM ', 'CSM ', 'CCR ', 'CCR ']

Revista Presei – 23 ianuarie. Spitale regionale pentru urmasii urmasilor nostri… | PoliteiaWorld
Home » Stiri / Revista Presei	» Revista Presei – 23 ianuarie. Spitale regionale pentru urmasii urmasilor nostri…
Buna dimineata intr-o zi de joi, 24 ianuarie! La nivelul întregii ţări, temperatura aerului va avea valori ce se vor situa, în general, peste limitele specifice perioadei, îndeosebi în regiunile extracarpatice. Cantitățile de precipitații estimate pentru această săptămână vor fi deficitare în majoritatea regiunilor, dar mai ales în cele extracrapatice. Excepție este posibil să facă partea de nord a teritoriului, unde va exista o tendință spre excedent.România va fi lovită de un vaș de aer tropical. Meterologii anunță că temperaturile vor fi cu mult mai mari peste cele specifice perioade, mai ales în zonele extracarpatice.Potrivit meteorologului Romica Jurca, se pare că efectele blocajului anticiclonic vor afecta culturile. De asemenea, se pare că ROmânia se va confrunta cu o secetă ce va ține săptămâni bune. Bucuresti: +8/ -6 gr.C.
CCR le spulbera sperantele lui Dragnea si Mazare: Nu exista conflict referitor la completurile de 3 judecatori Curtea Constitutionala a Romaniei (CCR) a stabilit, miercuri, ca nu exista conflict juridic intre Parlament si Inalta Curte de Casatie si Justitie in privinta constituirii completurilor de judecata, au precizat, pentru Agerpres, oficiali ai CCR. Pe Liviu Dragnea l-ar fi vizat direct aceasta speta a completurilor de 3, pentru ca primise o condamnare cu executare la completul de 3 de la Inalta Curte in faza de fond a procesului. Daca s-ar fi dat decizia CCR inainte sa primeasca sentinta definitiva de la completul de 5, cazul s-ar fi rejudecat. O hotarare CCR de constatare a unui conflict juridic ar fi putut fi, insa, folosita pentru a initia o noua cerere de revizuire. Un beneficiar direct al unei decizii CCR favorabile ar fi fost Radu Mazare, condamnat definitiv de un astfel de complet de 3 judecatori….. Instanta suprema sustinea, in punctul de vedere transmis CCR, ca nu exista un conflict juridic de natura constitutionala intre Parlament si ICCJ, iar presedintele Senatului, Teodor Melescanu, a reclamat la CCR o eventuala culpa a legiuitorului. Reprezentantii instantei supreme aratau ca, prin dispozitiile art. 29 alin. (1) lit. a) si f) din Legea 304/2004, Parlamentul a abilitat, in mod explicit, Colegiul de conducere al Inaltei Curti sa aprobe Regulamentul de organizare si functionare administrativa al institutiei si sa exercite atributiile prevazute in acest act normativ cu caracter administrativ. De asemenea, in cuprinsul Legii 304/2004, Parlamentul a reglementat exclusiv numarul de judecatori care formeaza completurile de la Sectia penala, iar organizarea executarii Legii 304/2004 impunea stabilirea, prin acte subsecvente, a modalitatilor concrete de formare nominala a completurilor de judecata, preciza Inalta Curte. Integral: http://www.ziare.com
Savonea pierde la CCR: Nu a existat conflict CSM-Ministerul Justitiei, in vremea Anei Birchall Judecatorii Curtii Constitutionale au decis, miercuri, ca nu a existat conflict juridic de natura constitutionala intre Consiliul Superior al Magistraturii (CSM) si Ministerul Justitiei, sesizat in perioada in care ministru era Ana Birchall, potrivit unor surse citate de Mediafax. Judecatorii au amanat in mai multe randuri pronuntarea pe acest subiect. Magistratul-asistent de la CCR a declarat pe 12 noiembrie ca presedintele CSM, Lia Savonea, a depus la dosarul cauzei un inscris prin care arata ca, prin schimbarea titularului portofoliului de ministru al Justitiei, ar fi inoportuna solutionarea conflictului juridic de natura constitutionala intervenit intre fostul ministru al Justitiei Ana Birchall, respectiv MJ si CSM. Practic, Lia Savonea cerea CCR sa inceteze acest caz.Integral: http://www.ziare.com
Ana Birchall ii cere demisia Liei Savonea, dupa ce CCR nu i-a dat castig de cauza: Am reusit sa ii impiedic jocul marsav! Fostul ministru al Justitiei, Ana Birchall, considera ca decizia CCR de miercuri demonstreaza inca o data ca, in realitate, asa-zisul conflict a fost doar in imaginatia fostei sefe CSM, Lia Savonea, “fiind generat in principal de disperarea acesteia pentru ca nu a reusit sa-si faca jocurile in CSM – jocuri demne mai degraba de un politician decat de un magistrat.” Reactia Anei Birchall vine dupa ce CCR a hotarat, miercuri, ca nu a existat conflict juridic de natura constitutionala intre Consiliul Superior al Magistraturii (CSM) si Ministerul Justitiei, sesizat in perioada in care ministru era Ana Birchall…..”Doamna Savonea urmarea programul meu si stabilea sedintele de plen netransparent, abuziv, fara respect fata de principiul unei cooperari loiale interinstitutionale, doar-doar nu voi putea participa, astfel incat sa nu-mi pot exercita dreptul de vot pe teme extrem de importante privind bunul mers al justitiei! Cu toate aceste sicane, am reusit sa ii impiedic jocul marsav! Este de notoritetate publica (sic!) ca, dupa sicane repetate la adresa mea, pe 8 octombrie, dupa a saptea incercare esuata de a o impune pe Adina Florea in fruntea Sectiei de investigare a infractiunilor din Justitie, Lia Savonea a denuntat criza fara precedent din cadrul CSM generata de lipsa cvorumului de la sedintele de plen, anuntand ca va sesiza CCR in privinta unui conflict juridic de natura constitutionala generat de actiunile mele in calitate de ministrul al Justitiei,” aminteste Ana Birchall. Integral: http://www.ziare.com
Cei trei procurori propusi la sefia marilor parchete vor fi audiati de CSM pe 11 februarie. Au fost publicate proiectele de management Cei trei procurori propusi pentru a ocupa functiile de sefi ai Parchetului General, DNA si DIICOT vor fi audiati in data de 11 februarie de Sectia pentru procurori din Consiliul Superior al Magistraturii (CSM), potrivit unui anunt facut de CSM. Catalin Predoiu a anuntat ca va trimite, miercuri, propunerile catre CSM, Sectia de procurori, in vederea avizarii. Propunerea sa pentru Parchetul General este Gabriela Scutea, Crin Bologa este propunerea pentru DNA, iar Giorgiana Hosu – pentru DIICOT. CSM a publicat calendarul pentru examinarea propunerii ministrului Justitiei de avizare a celor trei candidati. 22 ianuarie 2020 – Punerea in dezbatere publica a proiectelor de management si efectuarea verificarilor asupra candidaturilor; 11 februarie 2020 – Analizarea rezultatului demersului anterior si intervievarea candidatilor in intervalul orar 10:00 – 15:30; 11 – 14 februarie 2020 – Transmiterea avizelor catre Ministerul Justitiei. CSM a postat pe site-ul institutiei si proiectele de management ale celor trei candidati. Integral: http://www.ziare.com
ALDE- noua soluție imorală? …..Pe piață au apărut scenarii în conformitate cu care nu ar fi nicidecum exclusă o fuziune sau chiar revenirea d-lui Călin Popescu-Tăriceanu la matcă. Pentru un mandat de senator în viitorul Parlament al României dl. Tăriceanu este gata să uite că în structurile de conducere ale actualului PNL sunt foarte mulți dintre neîmpăcații săi adversari politici din vechiul PDL sau din încă și mai vechiul PD. Numeroși servanți ai vechiului său dușman de moarte, dl. Traian Băsescu. Dar ce nu face omul pentru încă patru ani de stat degeaba sau de debitat prostii de la înalta tribună a Parlamentului căruia, să ne amintim, printr-o declarație de o inutilitate absolută și de un penibil asemenea chiar el i-ar fi redat demnitatea? Zilele trecute dl. Tăriceanu a declarat că în nici un caz partidul lui, adică el și ahtiatul după Nobel, dl. Varujan Vosganian, carevasăzică, vorba lui Caragiale, noi și-ai noștri, nu va vota o posibilă moțiune de cenzură ce ar urma să fie depusă de PSD. Și aceasta fiindcă ALDE, fidel, vezi Doamne!, naturii sale profund democratice, nu are cum să nu respecte voința populară care dorește alegerea primarilor în două tururi de scrutin. Ce mai? La fel ca în Caragiale și cum spunea Rică Venturiano, Box populi, box Deii! Nu știm pentru moment ce părere are despre schimbarea la față a d-lui Călin Popescu-Tăriceanu președintele României, dl. Klaus Werner Iohannis. Care nu prea are cum să uite nici atitudinea profund anti-europeană a ALDE și a d-lui Tăriceanu din vremea alianței lor la cataramă cu PSD și cu pușcăriașul Dragnea și nici insultele și atacurile mizere pe care i le-a adus fostul președinte al Senatului României. Știm doar că goarna prezidențială, dl. Rareș Bogdan, a amenințat cu demisia în cazul în care se va bate palma cu dl. Tăriceanu și acesta va fi primit în PNL. Numai că la fel de binecunoscut ne este și detaliul că dl. Rareș Bogdan s-a dovedit de mult un alter-ego al celebrului Nică ce tot glumea cu atacul lupului asupra stânii. Nu e deloc exclus ca în ultimul moment dl. Bogdan să fie iarăși brusc lovit de amnezie, să accepte noua soluție imorală și să înghită ca pe o delicatesă broasca râioasă de la ALDE. Atâta doar că electoratul s-a dovedit că nu are nicidecum memoria scurtă. Așa cum greșit cred politicienii. Integral: http://www.contributors.ro
USR-PLUS contesta restrictiile impuse la vot de Guvern pentru cei care s-au mutat cu 3 luni inainte de alegeri Alianta USR PLUS transmite ca nu este de acord cu unele prevederi din proiectul alegerii primarilor in doua tururi de scrutin, pentru care Guvernul isi angajeaza raspunderea. Este vorba de prevederile referitoare la alegatorii care si-au modificat resedinta cu mai putin de 90 de zile inaintea scrutinului. “Alianta USR-PLUS sustine modificarea Legii Alegerilor Locale prin introducerea a doua tururi de scrutin, dar se opune restrictionarii dreptului de vot pentru cetatenii care dobandesc viza de flotant cu mai putin de 90 de zile fata de data alegerilor. O astfel de restrictie nu poate fi justificata de fenomenul “turismului electoral”, in conditiile in care sistemul electronic de verificare exclude votul multiplu. Un numar foarte mare de cetateni, studenti, tineri in general, nu vor putea vota la alegerile locale, daca legea este promovata in forma trimisa de Guvern”, a transmis alianta intr-un comunicat. Documentul precizeaza ca parlamentarii USR vor introduce un amendament in acest sens si solicita ferm Guvernului sa tina cont si sa renunte la articolul respectiv. Integral: http://www.ziare.com
Melania Cincea. PSD în șah Primari aleşi în două tururi este puţin probabil să avem anul acesta, dar alegeri anticipate, da. În oricare dintre variante, PSD este pus în şah. După asumarea răspunderii Guvernului pe proiectul de lege pivind alegerea primarilor în două tururi, care va avea loc la începutul săptămânii viitoare, se pot contura trei scenarii. 1.PSD şi UDMR nu vor depune moţiunea de cenzură – un scenariu improbabil –, ceea ce va duce la adoptarea proiectului de lege pe care Guvernul şi-a asumat răspunderea. 2. Moţiunea de cenzură va fi depusă, dar nu va trece de votul Parlamentului – un scenariu posibil, dacă luăm în calcul că PSD are 198 de parlamentari, deci nu suficienţi parlamentari pentru a trece moţiunea. Ar putea miza pe sprijinul UDMR, care ar veni cu alţi 30 – dar nici varianta aceasta nu este sigură, pentru că UDMR a anunţat între timp că susţine organizarea de alegeri parlamentare anticipate –, pe al ALDE, dar formaţiunea a pierdut parlamentari. Pe Pro România, nu, partidul anunţând că nu va susţine moţiunea. Or, pentru trecerea ei este nevoie de 233 de voturi. Dacă moţiunea nu va trece, varianta aceasta va duce, de asemenea, la adoptarea proiectului de lege privind alegerea primarilor în două tururi. Care, însă, nu are mari şanse de a fi pus în practică pentru că PSD va face tot posibilul să-l blocheze. Şi-l va ataca la CCR unde, date fiind lipsa unei urgenţe în modificarea legii prin asumarea răspunderii, recomandările Comisiei de la Veneţia pentru a nu se face modificări în legislaţia electorală cu un an înainte de alegeri, termenul mai scurt de şase luni până la alegeri şi jurisprudenţa constituţională, există şanse ca proiectul să fie declarat neconstituţional. În plus, la CCR PSD are o garnitură de judecători pe care, s-a dovedit în ultima vreme, se poate baza în momente-cheie. E posibil, însă, şi ca PSD să depună moţiunea, dar să nu o voteze in corpore, pentru că, înlăturând Cabinetul Orban, ar deschide drumul PNL spre anticipate, mingea fiind la preşedintele Klaus Iohannis care, previzibil, nu va numi un premier agreat de PSD. Iar anticipatele, adevărata miză a acestui joc politic, ar fi o pacoste pentru social-democraţi. Le-ar putea aduce a treia înfrângere electorală consecutivă într-un singur an, ceea ce pentru PSD, care oricum trece prin puternice tensiuni interioare, ar fi un dezastru. 3. Moţiunea de cenzură va fi depusă şi va trece de votul Parlamentului, ceea ce va duce nu numai la blocarea proiectului de lege privind alegerea primarilor în două tururi, ci şi la căderea Guvernului, deschizând drumul spre alegerile anticipate. Scenariul este posibil, pentru că, deşi teoretic doar PSD şi UDMR au interes să dărâme Guvernul, PNL, iniţiatorul proiectului, USR şi, declarativ, PMP îşi doresc alegeri anticipate, deci ar avea interes să forţeze demiterea Cabinetului Orban şi declanşarea de anticipate. De altfel, şi faptul că PNL a optat în cazul acestui proiect nu pentru ordonanţă de urgenţă, ci pentru asumarea răspunderii Guvernului – care îl expune la riscul demiterii – duce spre aceeaşi ipoteză, a forţării demiterii. Chiar şi după căderea Guvernului, însă, este posibil ca, în încercarea de a bloca anticipatele, PSD să voteze orice premier numit de preşedintele Iohannis, tactică prin care ar putea evita anticipatele, dar care i-ar putea costa electoral. În oricare dintre variante, deci, PSD este pus în şah. Integral: https://www.marginaliaetc.ro
Document publicat de Emanuel Ungureanu: Georgeta Bumbac este asistent manager în proiectul spitalelor regionale, “care se vor construi când vom avea noi nepoți” Georgeta Bumbac, secretarul general al Ministerului Sănătății și membră în consiliile de administrație a 3 companii de stat – CNAIR, Aeroporturi București și Administrația Canalelor Navigabile – este asistent manager în “proiectul european prin care se vor construi când vom avea noi nepoți spitalele regionale din Craiova, Iași și Cluj”, a dezvăluit miercuri deputatul USR Emanuel Ungureanu, vicepreședintele Comisiei de Sănătate din Camera Deputaților. Emanuel Ungureanu a publicat pe pagina sa de Facebook un document în acest sens și spune că va cere Ministerului Sănătății să facă public “cât câștigă doamna Bumbac și din acest proiect european”…..Georgeta Bumbac este membră în consiliile de administrație a 3 companii de stat, potrivit celei mai recente declarații de avere și interese publicate anul trecut pe site-ul Ministerului Sănătății – Compania Națională de Administrare a Infrastructurii Rutiere, Compania Naţională Administraţia Canalelor Navigabile și Compania Națională Aeroporturi București. Potrivit celei mai recente declarații de avere și interese, depusă de Georgeta Bumbac în anul 2019, aceasta a câștigat, în 2018, 77.965 de lei în calitate de membru al Consiliului de Administrație al Companiei Naționale de Administrare a Infrastructurii Rutiere (CNAIR), 55.646 de lei ca membru al CA al Companiei Naţionale Administraţia Canalelor Navigabile și 53.643 de lei ca membru al CA al Companiei Naționale Aeroporturi București. La aceste sume se adaugă 120.204 lei, salariul de director în Ministerul Sănătății. Integral: https://www.hotnews.ro
Roche Romania, amendata cu 12,8 milioane euro pentru cum a facut bani pe spatele pacientilor cu cancer Consiliul Concurentei a anuntat miercuri ca a sanctionat compania farmaceutica Roche Romania cu amenzi in valoare totala de 59,96 milioane lei (12,85 milioane euro) pentru abuz de pozitie dominanta pe piata unor produse oncologice din Romania. Sanctiunile au fost aplicate in urma a doua investigatii declansate in anul 2017. “In cadrul primei investigatii, autoritatea de concurenta a constatat ca, in perioada 2017 – 2019, producatorul Roche adoptat o strategie comerciala menita sa elimine concurenta la licitatii si sa intarzie intrarea pe piata a unor medicamente similare”, precizeaza autoritatea de concurenta intr-un comunicat. Comportamentul Roche s-a manifestat, in cursul anului 2017, in contextul participarii la achizitia publica centralizata pentru medicamente ce contin substantele Rituximab si Trastuzumab, in cadrul programului national de oncologie, precum si in cadrul a 47 de licitatii organizate la nivel de spital pentru aprovizionarea cu aceleasi medicamente. Medicamentele avand substantele active Rituximab, Trastuzumab si Bevacizumab se folosesc in cazul mai multor afectiuni oncologice, printre care: leucemie limfocitara cronica, cancer mamar, cancer ovarian, cancer renal, s.a. Pentru a evita monopolizarea pietei distributiei unui medicament, legislatia in vigoare prevede ca un producator este obligat sa furnizeze medicamente catre minim trei distribuitori. “Astfel, desi Roche a vandut medicamentele ce contineau Rituximab si Trastuzumab catre distribuitorii parteneri, care i-au fost si concurenti in aceste licitatii, pretul oferit distribuitorilor a fost mai mare decat pretul sau de ofertare la licitatiile publice. In felul acesta, Roche si-a eliminat concurenta la licitatii, deoarece distribuitorii nu au putut participa in cadrul acestor proceduri in conditii rezonabile, care sa le asigure desfasurarea activitatii in mod eficient (profitabil)”, spun reprezentantii Consiliului Concurentei. Integral: http://www.ziare.com
Ministrul Mediului va negocia, costumat în gândac, cu gândacii care blochează autostrada Sibiu Blocat din cauza prezenţei unei specii rare de gândac, şantierul autostrăzii Piteşti-Sibiu părea abandonat pe vecie. Din fericire, Guvernul e hotărât să ia măsuri urgente. Ministrul Mediului, Costel Alexe, a anunţat că va coborî “la firul ierbii” pentru a negocia personal cu liderii gândacilor eliberarea traseului autostrăzii. Mai mult de atât, pentru a le impresiona pe insecte, Alexe va descinde în teren costumat în gândac, cu antene, picioruşe scârboase şi tot tacâmul. “Gândacii croitori sunt nu doar o specie rară, ci o naţiune foarte mândră. Poate, dacă arătăm că le înţelegem obiceiurile şi felul de a fi, vor fi dispuşi să facă un compromis şi să renunţe la câteva hectare din regatul lor gândăcesc.” Întâlnirea dintre ministrul Mediului şi căpetenia gândacilor croitori, Klackon II Ouătorul, va avea loc vineri, la ora 14, fiind urmată de un concert de greieri şi o degustare de grăunţe asortate. Integral: https://www.timesnewroman.ro
16 Raspunsuri la Revista Presei – 23 ianuarie. Spitale regionale pentru urmasii urmasilor nostri…
Tzepelica23/01/2020 at 09:07
Nici Napoleon nu putea fi “valorificat” mai bine! 🙂
Si Catzu zice ca nu sunt bani,
“Georgeta Bumbac, secretarul general al Ministerului Sănătății și membră în consiliile de administrație a 3 companii de stat – CNAIR, Aeroporturi București și Administrația Canalelor Navigabile – este asistent manager în “proiectul european prin care se vor construi când vom avea noi nepoți spitalele regionale din Craiova, Iași și Cluj”,
Potrivit celei mai recente declarații de avere și interese, depusă de Georgeta Bumbac în anul 2019, aceasta a câștigat, în 2018, 77.965 de lei în calitate de membru al Consiliului de Administrație al Companiei Naționale de Administrare a Infrastructurii Rutiere (CNAIR), 55.646 de lei ca membru al CA al Companiei Naţionale Administraţia Canalelor Navigabile și 53.643 de lei ca membru al CA al Companiei Naționale Aeroporturi București. La aceste sume se adaugă 120.204 lei, salariul de director în Ministerul Sănătății.”
Tzepelica23/01/2020 at 09:11
Daca s-ar scutura de paraziti toate companiile de stat, daca s-ar verifica toate contractele de achizitii ale acestora, daca s-ar mai taia din functionarime si daca s-ar anula si pensiile speciale, cu banii adunati s-ar putea face cel putin doua autostrazi care sa traverseze tara de la nord la sud si de la est la vest. 🙂 🙂
Mar23/01/2020 at 09:22
Omul sistemului care are multiple calități și este ”cea mai pregătită”, fără de care nu se mișcă nimic. Interesante aptitudini are această doamnă – sănătate și administrarea canale navigabile. De unde și o concluzie, ca să fii ”sănătos” trebuie să știi să pescuiești în ape tulburi.
Tzepelica23/01/2020 at 09:28
Sanatate+navigatie+aero+transp. rutiere. 🙂
Cetatean23/01/2020 at 10:47
Ce mai, maine-poimaine va fi prima femeie cosmonaut din Romania 😀
Suverica clasica de partid. Si ca ea sunt inca sute-mii…
A A23/01/2020 at 11:57
Eu as zice ca-i pasarica clasica de partid. Si ca ea sunt inca sute-mii de pasarici analfabete prin toate partidelele..
Ca asta-i Romania, tara cu multe pasarici si cocalari pusi la butoane. Ca la tigani, satra.
Observator23/01/2020 at 12:13
Mda… în cazul populației musulmane Rohingya din Myanmar (Birmania) a fost vorba de genocid; în cazul populației creștine masacrate din Irak, Sudan …………………. (adăugați și celelalte exemple care vă vin în minte) Dumnezeu cu mila…
Eugen Vasilescu23/01/2020 at 19:51
A A23/01/2020 at 13:25
https://www.g4media.ro/1-septembrie-ziua-care-va-declansa-criza-economica-de-ce-trebuie-oprita-cu-orice-pret-politic-cresterea-cu-40-a-pensiilor.html
Cetatean23/01/2020 at 13:50
De asta e nevoie de anticipate: pentru abrogarea acestei legi. Sau etapizarea ei pe atatia ani: crestere cu X%, pe Y ani, in care X% e inflatia plus un procent sustenabil.
A A23/01/2020 at 14:30
Sau… in alte cuvinte, daca nu-s alegeri anticipate si nu se stopeaza toate crimele economice facute, se prabuseste intreaga economie, nu doar sistemul de pensii.
Eu chiar cred (din calcule ale mele) ca o multime de salarii si pensii (stat, bugetari) total exagerate trebuie stopate repede; si ca economia romaneasca este pe muchie, aproape de cadere masiva, in chiar acest an.
A A23/01/2020 at 15:25
Insa o capodopera a “specialilor” romanesti buni de impaiat:
http://www.ziare.com/stiri/comunism/cazul-ursu-in-2020-justitia-din-romania-falsifica-istoria-1594767
Paganel23/01/2020 at 16:53
Nu vreau să par „apocaliptic”, însă, loviluția din 1989 – cu „voie” de la taica Gorby (Kremlin) și sub „oblăduirea” bunicuței kgb-iste ilici – a dat „frâu liber” tuturor nemernicilor!… Au dat „fraierilor” (ca noi) „democrație” cu „sistem multipartit”, „pâine și circ” și ei au „devalizat” Țara. Acțiunea e în desfășurare și noi am aflat de asta fiindcă unii dintre noi s-au „încăpățânat” să vrea „o țară ca afară”, cu stat de drept (nu „de drepți”!), cu justiție funcțională, aplicată egal pentru toți și altele asemenea, care au protestat, aproape 3 ani (2017-2019) prin piețele și pe străzile din România!
În legătură cu „verdictul” dat de (in)justiție în cazul disidentului Ursu, e(ra) o zicală: „corb la corb nu-și scoate ochii!”… Însă, un așa „verdict” nesimțit nu putea fi dat decât tot de niște nesimțiți!…
Paganel23/01/2020 at 18:45
Nu-i dă nimeni peste nas saltimbancului ăstuia, care, cică, a ajuns „prezident”?
https://www.ziaruldeiasi.ro/stiri/mae-cere-clarificari-ucrainei-dupa-afirmatiile-privind-a-ocupareaa-bucovinei-de-nord-de-romania–241955.html
Intamplator23/01/2020 at 19:41
Nu Ucraina e pericolul…..pericolul e UDMR &co
Declarația lui zelinski e de “uz intern”…
Intamplator23/01/2020 at 20:03
N am auzit ca MAE sa fie atât de prompt când oficialii unguri incita la autonomie ,inclusiv când sunt in România…poate noul ministru de externe sa fie mai prompt
« Revista Presei – 24 ianuarie. “Programul Casa Verde nu are niciun beneficiar. 13 milioane de euro au fost risipite.”
Revista Presei – 22 ianuarie. “Spatiul verde pe cap de locuitor in capitala este sub 10 mp, in timp ce norma UE este de 26 mp/capita” »